"Аминистрцәа реилазаараҿы ишьақәырӷәӷәаз асиаҿы ирацәоуп аҵиаақәа аԥхасҭа рызҭо ахәаҷа-маҷақәа рыхкқәа. Урҭ рхыԥхьаӡара 60 иреиҳауп. Урҭ рахьынтә иҟоуп Аԥсны макьана ицәырымҵыц, аха ианакәзаалакгьы иҿиар зылшо. Убри аҟнытә ҳазыхиазар ауп ҳәа сыԥхьаӡоит. Араионқәа рҿы аус зуа ҳаинспекторцәа убри асиала агәаҭарақәа мҩаԥыргоит, дара русурагьы ҳарӷәӷәеит. Ҳгәаҳҽанызароуп ҳәа сгәы иаанагоит ", — ҳәа азгәеиҭеит Џьынџьиа.
Џьынџьиа еиҭеиҳәеит аԥсабара аԥхасҭа азҭо ахәаҷа-маҷақәа рсиа зеиԥшроу
17:10 30.11.2018 (ирҿыцуп: 11:54 01.12.2018)
© Sputnik / Томас Тхайцукаҵиаақәа ркарантин азы аҳәынҭқарратә инспекциа аиҳабы Аркади Џьинџьиа.
© Sputnik / Томас Тхайцук
Аԥсабара аԥхасҭа азҭо ахәаҷа-маҷақәа рсиа шьақәырӷәӷәан Аԥсны аминистрцәа реилазаара аилатәараҿы абҵарамза 30 рзы. Ахәаҷақәа шәарҭарас ирыҵоу атәы арадио Sputnik Аԥсны аефир аҿы еиҭеиҳәеит аҵиаақәа ркарантин азы аҳәынҭқарратә инспекциа аиҳабы Аркади Џьынџьиа.